CELEX: 32014D0702(01)
Language: fi
Date: 2014-06-30 00:00:00
Title: Komission täytäntöönpanopäätös, annettu 30 päivänä kesäkuuta 2014 , ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2014 työohjelman rahoittamisesta

2.7.2014   
            
            
               FI
            
            
               Euroopan unionin virallinen lehti
            
            
               C 205/4
            
         KOMISSION TÄYTÄNTÖÖNPANOPÄÄTÖS,
   annettu 30 päivänä kesäkuuta 2014,
   ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2014 työohjelman rahoittamisesta
   (2014/C 205/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 84 artiklan,
   ottaa huomioon komission delegoidun asetuksen (EU) N:o 1268/2012 (2) ja erityisesti sen 94 artiklan,
   ottaa huomioon neuvoston asetuksen (EY) N:o 58/2003 (3) ja erityisesti sen 12 artiklan 3 kohdan,
   ottaa huomioon neuvoston direktiivin 2000/29/EY (4) ja erityisesti sen 2 artiklan 1 kohdan i alakohdan,
   ottaa huomioon Euroopan parlamentin ja neuvoston asetuksen (EY) N:o 882/2004 (5) ja erityisesti sen 66 artiklan 1 kohdan b ja c alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan erityisesti, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle; myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti Euroopan unionin rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.
            
         
               (2)
            
            
               Direktiivin 2000/29/EY 2 artiklan 1 kohdan i alakohta luo oikeudellisen perustan kasvien terveyteen liittyvän koulutuksen järjestämiselle.
            
         
               (3)
            
            
               Komissio perusti vuonna 2006 ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 asetettujen tavoitteiden saavuttamiseksi. Syyskuun 20 päivänä 2006 annetussa komission tiedonannossa (6), joka koskee koulutuksen parantamista elintarvikkeiden turvallisuuden lisäämiseksi, tarkastellaan koulutuksen tulevaan järjestämiseen liittyviä vaihtoehtoja.
            
         
               (4)
            
            
               ”Koulutuksen parantaminen elintarvikkeiden turvallisuuden lisäämiseksi” -ohjelman täytäntöönpanon varmistamiseksi jäsenvaltioissa on tarpeen hyväksyä rahoituspäätös ja työohjelma elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavasta koulutuksesta vuodeksi 2014. Delegoidussa asetuksessa (EU) N:o 1268/2012 vahvistetaan rahoituspäätöksiä koskevat yksityiskohtaiset säännöt.
            
         
               (5)
            
            
               Komission täytäntöönpanopäätöksessä 2013/770/EU (7) perustetaan kuluttaja-, terveys- ja elintarvikeasioiden toimeenpanovirasto, jäljempänä ’virasto’. Päätöksellä annetaan virastolle tiettyjä asetuksen (EY) N:o 882/2004 ja direktiivin 2000/29/EY kattamiin elintarviketurvallisuutta koskeviin koulutustoimenpiteisiin liittyviä ohjelman hallinto- ja täytäntöönpanotehtäviä. Virastolle olisi tämän vuoksi myönnettävä vuodeksi 2014 unionin rahoitusta ”Koulutuksen parantaminen elintarvikkeiden turvallisuuden lisäämiseksi” -ohjelmaan liittyvien toimien toimintakustannusten rahoittamiseksi.
            
         
               (6)
            
            
               Tämän päätöksen soveltamiseksi on aiheellista määritellä termi ”olennainen muutos” delegoidun asetuksen (EU) N:o 1268/2012 94 artiklan 4 kohdan mukaisesti.
            
         
               (7)
            
            
               Tällä päätöksellä olisi asetuksen (EU, Euratom) N:o 966/2012 92 artiklan ja delegoidun asetuksen (EU) N:o 1268/2012 111 artiklan 4 kohdan perusteella katettava myös myöhästyneistä maksuista aiheutuvan koron maksu,
            
         ON PÄÄTTÄNYT SEURAAVAA:
   1 artikla
   Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2014. Kyseessä on asetuksen (EU, Euratom) N:o 966/2012 84 artiklassa tarkoitettu rahoituspäätös.
   2 artikla
   1.   Työohjelman täytäntöönpanemiseksi vuonna 2014 annettavan rahoitusosuuden enimmäismäärä on 16 170 000 euroa, joka rahoitetaan seuraavista Euroopan unionin yleisen talousarvion 2014 budjettikohdista:
   
               a)
            
            
               budjettikohta 17 04 03: 15 000 000 euroa
            
         
               b)
            
            
               budjettikohta 17 01 06 03: 1 170 000 euroa.
            
         2.   Edellä 1 kohdan b alakohdassa säädetty määrä maksetaan kuluttaja-, terveys- ja elintarvikeasioiden toimeenpanovirastolle, ja kyseessä on toimintaa koskeva rahoitusosuus.
   3.   Edellä 1 kohdan a alakohdassa säädetyillä määrärahoilla voidaan kattaa myös myöhästyneistä maksuista aiheutuvia korkoja.
   3 artikla
   Erityisiin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 2 artiklan 1 kohdassa vahvistetusta enimmäisrahoitusosuudesta, ei pidetä delegoidun asetuksen (EU) N:o 1268/2012 94 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman toimien luonteeseen ja tavoitteeseen.
   Toimivaltainen tulojen ja menojen hyväksyjä voi tehdä tällaisia muutoksia moitteettoman varainhoidon ja suhteellisuuden periaatteita noudattaen.
   
      Tehty Brysselissä 30 päivänä kesäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      (2)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).
   
      (3)  Neuvoston asetus (EY) N:o 58/2003, annettu 19 päivänä joulukuuta 2002, tiettyjä yhteisön ohjelmien hallinnointitehtäviä hoitavien toimeenpanovirastojen asemasta (EYVL L 11, 16.1.2003, s. 1).
   
      (4)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
   
      (5)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
   
      (6)  KOM(2006) 519 lopullinen, 20.9.2006.
   
      (7)  Komission täytäntöönpanopäätös 2013/770/EU, annettu 17 päivänä joulukuuta 2013, kuluttaja-, terveys- ja elintarvikeasioiden toimeenpanoviraston perustamisesta ja päätöksen 2004/858/EY kumoamisesta (EUVL L 341, 18.12.2013, s. 69).
   
      LIITE
      ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskeva vuoden 2014 työohjelma
      1.1   Johdanto
      
      Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella tämän työohjelman sisältämät rahoitettavat toimet ja määrärahojen jako vuonna 2014 ovat seuraavat:
      
                  
                              1.2
                           
                           
                              Hankinnat (toteutetaan suoran hallinnoinnin kautta): Koulutusohjelman ja muiden oppimisvälineiden toteuttamista koskevat sopimukset ulkopuolisten toimittajien kanssa
                           
                        
               
                  15 000 000 euroa
               
            
                  
                              1.3
                           
                           
                              Muut toimet: Toimintaa koskeva rahoitusosuus kuluttaja-, terveys- ja elintarvikeasioiden toimeenpanovirastolle
                           
                        
               
                  1 170 000 euroa
               
            
                  
                     YHTEENSÄ
                  
               
               
                  
                     16 170 000 euroa
                  
               
            1.2   Hankinnat: Koulutusohjelman ja muiden oppimisvälineiden toteuttamista koskevat sopimukset ulkopuolisten toimittajien kanssa
      
      Hankintasopimuksia varten on varattu määrärahoja vuodeksi 2014 yhteensä 15 000 000 euroa.
      OIKEUSPERUSTA
      Asetuksen (EY) N:o 882/2004 51 artikla ja 66 artiklan 1 kohdan b ja c alakohta
      Direktiivin 2000/29/EY 2 artiklan 1 kohdan i alakohta
      BUDJETTIKOHTA
      Budjettikohta: 17 04 03
      SOPIMUSTEN ALUSTAVA MÄÄRÄ JA LUONNE
      Kutakin jäljempänä mainittua teknistä aihepiiriä varten tehdään yksi tai useampi palveluhankintoja koskeva suora tai puitesopimus. Arvion mukaan palveluhankintoja koskevia suoria sopimuksia tehdään noin 12–14 ja erityisiä sopimuksia 1–3. Ulkoiset sopimuspuolet huolehtivat lähinnä koulutustoimien järjestämiseen ja logistiikkaan liittyvistä osa-alueista.
      SOPIMUSTEN ALUSTAVA KOHDE (JOS MAHDOLLISTA)
      Jäsenvaltioissa toteutettavissa vuoden 2014 koulutustoimissa käsitellään seuraavia aiheita:
      
                  Toiminta
               
               
                  Määrä euroina
               
            
                  Eläimistä saatavat sivutuotteet
               
               
                  875 000
               
            
                  Rehulainsäädäntö
               
               
                  990 000
               
            
                  Vierasaineiden valvonta
               
               
                  990 000
               
            
                  Tarkastukset rajatarkastusasemilla
               
               
                  850 000
               
            
                  Muiden kuin eläinperäisten elintarvikkeiden tuontivalvonta
               
               
                  920 000
               
            
                  Traces (terveys- ja kasvinsuojelunäkökohdat)
               
               
                  645 000
               
            
                  Koirien ja kissojen kuljettamisen valvonta
               
               
                  625 000
               
            
                  Elintarvikkeiden mikrobiologiset vaatimukset
               
               
                  725 000
               
            
                  Ruokamyrkytysepidemioiden tutkimus
               
               
                  1 450 000
               
            
                  Eläinten hyvinvointi
               
               
                  1 310 000
               
            
                  Elintarvikkeita koskevat tiedot ja elintarvikkeiden koostumus
               
               
                  1 450 000
               
            
                  Elintarvikkeiden testaus
               
               
                  1 200 000
               
            
                  Kasvinsuojelun valvonta
               
               
                  1 150 000
               
            
                  Zoonoosit ja mikrobilääkeresistenssi
               
               
                  370 000
               
            
                  Elintarvikekontaktimateriaalit
               
               
                  240 000
               
            
                  Torjunta-aineiden levityskaluston tarkastus
               
               
                  310 000
               
            
                  Eläinlääkintää ja kasvinsuojelua koskeva EU:n lainsäädäntökehys
               
               
                  375 000
               
            
                  Muut eläinten terveyttä ja hyvinvointia, kasvien terveyttä ja elintarvikkeiden turvallisuutta koskevaan koulutukseen liittyvät koskevat kysymykset sekä konferenssit, tutkimukset, tuki ja muut oppimis- ja levitysvälineet
               
               
                  525 000
               
            
                  
                     YHTEENSÄ
                  
               
               
                  
                     15 000 000
                  
               
            TÄYTÄNTÖÖNPANO
      Kuluttaja-, terveys- ja elintarvikeasioiden toimeenpanovirastoviraston (komission päätös 2013/770/EU) hallinnoitavaksi ja täytäntöön pantavaksi tulee 14 885 000 euroa (asetuksen (EY) N:o 882/2004 ja direktiivin 2000/29/EY mukaisten elintarviketurvallisuustoimien rahoittaminen). Komissio käyttää jäljelle jäävät 115 000 euroa verkko-oppimisen kehittämisen tukemiseen.
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta kesä-syyskuussa, jotta sopimukset saadaan tehtyä vuoden 2014 kuluessa.
      TARJOUSPYYNTÖJEN ALUSTAVA ARVO
      15 000 000 euroa
      1.3   Muut toimet: Toimintaa koskeva rahoitusosuus kuluttaja-, terveys- ja elintarvikeasioiden toimeenpanovirastolle
      
      OIKEUSPERUSTA
      Neuvoston asetus (EY) N:o 58/2003, erityisesti 12 artiklan 3 kohta.
      BUDJETTIKOHTA
      Budjettikohta: 17 01 06 03
      MÄÄRÄ
      1 170 000 euroa
      TÄYTÄNTÖÖNPANOTOIMEN KUVAUS JA TAVOITE
      Budjettikohdasta 17 01 06 03 suoritetaan kuluttaja-, terveys- ja elintarvikeasioiden toimeenpanoviraston vuoden 2014 toimintaa koskeva rahoitusosuus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Asetuksen (EY) N:o 58/2003 12 artiklan 3 kohdan mukaisesti toimintaa koskeva rahoitusosuus on otettava niiden unionin ohjelmien varoista, joita virasto hallinnoi.